Смирнов, Иван Викентьевич

Иван Викентьевич Смирнов (1961 сӱрем 2, РСФСР, Марий АССР У Торъял кундем Кугу Пызак ял) - марий актёр, мурызо, Марий Эл Республикын сулло артистше (1995), Марий Эл Республикысе Олык Ипай лӱмеш Кугыжаныш самырыктукым премийын лауреатше (1996), Йыван Кырла лÿмеш театр премийын лауреатше (1997, 2001, 2004, 2006, 2012), Марий Эл Республикын Калык артистше (1999), Россий Федерацийын сулло артистше (2007), Марий Эл Республикысе М. Шкетан лӱмеш Кугыжаныш премийын лауреатше (2011). == Илыш корныжо == Иван Смирнов 1961 ийын сӱрем тылзын 2-шо кечынже Марий АССР У Торъял кундем Кугу Пызак ялеш шочын. В 1978 ийыште кыдалаш школым тунем пытарымеке М. Горький лӱмеш Марий кугыжаныш политехник институтыш чодыра-инженерный факультетышкыже тунемаш пура. Кок курсым тунем лекмеке 1980 ийыште А.В. Луначарский лӱмеш Кугыжаныш театр сымыктыш институтын актер пӧлкашкыже тунемаш пура. Тунемме деч вара М. Шкетан лӱмеш Марий кугыжаныш драме театрын труппышкыжо логалеш. Лишыл жапыште Совет Армий радамыш Иван Смирновым налыт. 1987 ий, Пургыж тылзын угыч театрыш пӧртылеш. Роль-влакым устан чоҥымыж дене театрыште ончыл актер лиеш. Тыгак, келге да мотор йӱкшылан кӧра марий-влак коклаште ик эн йӧратыме да пагалыме мурызо улеш. Йоча улмыж годым сем школышто баян дене шокташ тунемын. 1994 ийыште, театрыште пашам кодыде, Палантай лӱмеш сем училищын вокальный пӧлкажым тунем пытарен. == Театрыште икмыняр модмо рольжо == «Акпатыр» (С.Чавайн) - Тойблат «Латкокымшо йӱд» (У.Шекспир) - Фест «Шӱм парым» (К.Коршунов) - Володя «Морко сем» (Миклай Рыбаков) - Стапан Микале «Чоя Скапен» (Мольер) - Скапен «Сонарзе ден суксо» (А.Островский) - Нароков «Пӧръеҥ пиал» (Б.Шоу) - Наполеон «Сонар содом» (В.Вампилов) - Кушак «Каче пазар» (Н.Гоголь) - Подколесин «Ой, луй модеш» (А.Пудин, В.Пектеев) - Кырля «Эреҥер» (М.Шкетан) - Ванька «Чодыра» (А.Островский) - Восмибратов «Поргем ӱмбалне ӱжара» (Ю.Байгуза) - Иксан «Кеҥеж йӱд» (Н.Арбан) - Шумелев «Ачийжат-авийжат...» (М.Шкетан) - Урядник «Мӱкш отар» (С.Чавайн) - Пӧтыр == Йоҥгалтарыме мурыжо-влак == Иван Смирнов - Кӧ шонен (мутшо Геннадий Оярын, семже Юрий Евдокимов-Тойварсын) Иван Смирнов - Куку кумыл (мутшо Вячеслав Абукаев-Эмгакын, семже Сергей Маковын) Иван Смирнов - Ой, луй модеш! (калык муро) Иван Смирнов - Тый шарнет (мутшо Альбертина Иванован, семже Валерий Кульшетовын) Иван Cмирнов - Тыйым вел йӧратем (мутшо Юрий Васильевын, семже Иван Смирновын) Иван Смирнов - Эх, ух, ах (мутшо Вячеслав Абукаев-Эмгакын, семже Вениамин Захаровын) Иван Смирнов - Коваем (мутшо ден семже Тимофей Петуховын) Иван Смирнов - Калаче-мочыла (мутшо ден семже Анатолий Калининын) Иван Смирнов - Эре коктын (мутшо Василий Крыловын, семже Юрий Евдокимов-Тойварсын) == Чап == Марий Эл Республикын сулло артистше (1995). Марий Эл Республикысе Олык Ипай лӱмеш Кугыжаныш самырыктукым премий (1996). Йыван Кырла лÿмеш театр премий (1997, 2001, 2004, 2006, 2012). Марий Эл Республикын Калык артистше (1999). Россий Федерацийын сулло артистше (2007). Марий Эл Республикысе М. Шкетан лӱмеш Кугыжаныш премий (2011). == Кылвер-влак == Смирнов Иван Викентьевич.(руш) == Литератур == Марийская биографическая энциклопедия : 3849 имен в истории Марийского края и марийского народа / авт. и рук. проекта В. Мочаев. - Йошкар-Ола, 2007. С. 333.

Source: original